**Până la zenit**

*Nițu Cristina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Conturul nostru, uitat de mare

Lasă slove pentru soare:

Un pas la dreapta, unul înapoi

În ceas de amurg pășim noi doi.

Tu surâzi și simt culori

Când ușor pe gât m-atingi;

Pe-al claviculei fiord

Îmi lași ancoră un vis.

Doar un strop aș vrea sa gust

Din al tău sărut șoptit

Ca să zbor pentru-un minut

Pe eternul val finit.

Sufletu-mi e sfâșiat

În lanțul gândului arid,

Dorința e-un dulce păcat

Pe care astăzi mi-l permit.

Coboară încet privirea ta

Pe trupul meu divin croit

Strecoară încet vorbe-fiori:

Amorul e de neclintit.

Cuprinsă-n îmbrățișarea ta

Să mă porți până la zenit

Ocrotită de iubirea ta-

Cerul nopții mi-a zâmbit.